
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

РЕШЕНИЕ № ПН 97 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №АО-2489/24.04.2026 год., вх. №АО-2489-2/20.05.2026 год. и вх. №АО-2489-4/19.06.2026 год. на РИОСВ-Плевен


Р Е Ш И Х:

Съгласувам Горскостопанска програма за ПИ №62579.237.11, землище с. Рибарица, общ. Тетевен, обл. Ловеч, попадащ в подотдели 215 ”а”, 215 ”б”, съгласно инвентаризацията на ЮЗДП ТП Държавно горско стопанство – Рибарица, 2017 г. и ПИ №72343.65.25, землище гр. Тетевен, общ. Тетевен, обл. Ловеч, попадащ в подотдели 196 ”в”, 197 ”и”, съгласно инвентаризацията на ЮЗДП ТП Държавно горско стопанство – Тетевен, 2022 г., която няма вероятност да окаже значително отрицателно въздействие върху природни местообитания, видове растения и животни, и техните местообитания, предмет на опазване в защитени зони BG0001493 “Централен Балкан - буфер”, за опазване на природни местообитания и на дивата флора и фауна, BG0002128 “Централен Балкан - буфер” и BG0002109 “Васильовска планина”, за опазване на дивите птици.

Местоположение: 
ПИ №62579.237.11, землище с. Рибарица, общ. Тетевен, обл. Ловеч, местност „КОСТИНА“ е с площ 136963 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-87192-13.02.2018 г. на СГКК-гр. Ловеч. 
ПИ №72343.65.25, землище гр. Тетевен, общ. Тетевен, обл. Ловеч, местност „ШУМЕНО БЪРДО“ е с площ 38500 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1255361-30.07.2025 г. на АГКК.

Възложител: ЦОЧО ДОНЧЕВ ЦОЧЕВ, УЛ. “ПЕНКА МИХАЙЛОВА“ №57, ГР. ТЕТЕВЕН, ОБЩИНА ТЕТЕВЕН, ОБЛАСТ ЛОВЕЧ

Обща информация за Горскостопанската програма:
Горскостопанската програма предвижда в:
ПИ №62579.237.11, землище с. Рибарица:
- за 2.3 ха от частта от имота, попадащи в подотдел 215 ”а”, провеждане на групово-постепенна сеч, с интензивност 25%, в насаждение със състав: бк10, бб, лст; произход: сем.; възраст: 140 год.; пълнота: 0.6; ср. височина: 24 м; ср. диаметър: 30 см; бонитет: 3; бк10, гбр; произход: сем; възраст: 20 год.; пълнота: 0.3; ср. височина: 6 м, бонитет: 2; бк10, гбр; произход: сем.; възраст: 5 год.; пълнота: 0.7; ср. височина: 0.2 м;
- за 4.6 ха от частта от имота, попадащи в подотдел 215 ”а”, без предвидени горскостопански мероприятия. Насаждението е със състав: бк10, бб, лст; произход: сем.; възраст: 140 год.; пълнота: 0.3; ср. височина: 24 м; ср. диаметър: 30 см; бонитет: 3; бк10, гбр; произход: сем; възраст: 20 год.; пълнота: 0.3; ср. височина: 6 м, бонитет: 2; бк10, гбр; произход: сем.; възраст: 5 год.; пълнота: 0.7; ср. височина: 0.3 м;
- за 2.7 ха от частта от имота, попадащи в подотдел 215 ”б”, провеждане на групово-постепенна сеч, с интензивност 25%, в насаждение със състав: бк10; повреди 430г (=загинали леко 40%, силно 30%); произход: сем.; възраст: 140 год.; пълнота: 0.6; ср. височина: 25 м; ср. диаметър: 38 см; бонитет: 2; бк10; произход: сем; възраст: 20 год.; пълнота: 0.2; ср. височина: 7 м, бонитет: 2; бк10; произход: сем.; възраст: 5 год.; пълнота: 0.6; ср. височина: 0.2 м;
- за 4.1 ха от частта от имота, попадащи в подотдел 215 ”б”, без предвидени горскостопански мероприятия. Насаждението е със състав: бк10; повреди 430г (=загинали леко 40%, силно 30%); произход: сем.; възраст: 140 год.; пълнота: 0.6; ср. височина: 25 м; ср. диаметър: 38 см; бонитет: 2; бк10; произход: сем; възраст: 20 год.; пълнота: 0.2; ср. височина: 7 м, бонитет: 2; бк10; произход: сем.; възраст: 5 год.; пълнота: 0.7; ср. височина: 0.4 м;
ПИ №72343.65.25, землище гр. Тетевен:
- за частта от имота, попадаща в подотдел 196 ”в”, провеждане на групово-постепенна сеч, с интензивност 25% и гола сеч, с интензивност 100% за кгбр, в насаждение със състав: гбр4, бк3, здб1, срлп1, яв1; повреди 420г (=загинали леко 40%, силно 20%/неповредени); произход: сем.; възраст: 150 год.; пълнота: 0.6; ср. височина: 17/21/17/22/22 м; ср. диаметър: 36/42/42/38 см; бонитет: 4/3/-/3/2; кгбр10; произход: изд.; възраст: 90 год.; пълнота: 0.4; ср. височина: 7 м; бонитет: 4; ср. диаметър: 7 см;
- за 2.4 ха от частта от имота, попадащи в подотдел 197 ”и”, провеждане на групово-постепенна сеч, с интензивност 25%, в насаждение със състав: бк10, гбр, здб, яв, шст, цр; повреди 310г (=загинали леко 30%, силно 10%); произход: сем.; възраст: 140 год.; пълнота: 0.7; ср. височина: 24 м; ср. диаметър: 46 см; бонитет: 3; бк10; произход: сем; възраст: 10 год.; пълнота: 0.2; ср. височина: 2 м, бонитет: 4; бк10; произход: сем.; възраст: 2 год.; пълнота: 0.5; ср. височина: 0.1 м; бонитет: 5;
- за 0.6 ха от частта от имота, попадащи в подотдел 197 ”и”, без предвидени горскостопански мероприятия. Насаждението е със състав: бк10, гбр, здб, яв, шст, цр; произход: сем.; възраст: 140 год.; пълнота: 0.3; ср. височина: 24 м; ср. диаметър: 46 см; бонитет: 3; бк10; произход: сем; възраст: 10 год.; пълнота: 0.2; ср. височина: 2 м, бонитет: 4; бк10; произход: сем.; възраст: 2 год.; пълнота: 0.5; ср. височина: 0.1 м; бонитет: 5.
Извозът на дървесината ще се извърши по съществуващи извозни пътища.

1. Така описаната Горскостопанска програма не може да бъде отнесена към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).

Горскостопанската програма попада в обхвата на чл. 2, ал. 2 от Наредбата за ОС. С писмо изх. №АО-2489-3/26.05.2026 год. на РИОСВ – Плевен възложителят е уведомен, че предвид местоположението и характера на предвидените с Горскостопанската програма дейности, компетентният орган е преценил, че е необходимо провеждане на процедура по реда на глава втора от Наредбата за ОС.

2. Горскостопанската програма не попада в границите на защитена територия по смисъла на Закона за защитените територии (ЗЗТ).

3. Горскостопанската програма попада в границите на защитени зони (ЗЗ) от мрежата „Натура 2000“, а именно:
- BG0002128 “Централен Балкан - буфер”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД 321/04.04.2013 г. на МОСВ (ДВ бр. 46, бр.47/2013 г.), изм. и доп. със Заповед №РД-645/19.07.2024 г. (обн. ДВ бр. 69/16.08.2024 г.) - ПИ №62579.237.11, землище с. Рибарица;
- BG0001493 “Централен Балкан - буфер”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-272/31.03.2021 г. на МОСВ (обн. ДВ, бр. 46/2021 г.), изм. и доп. със Заповед №РД-644/19.07.2024 г. (обн. ДВ бр. 69/16.08.2024 г.) - ПИ №62579.237.11, землище с. Рибарица и ПИ №72343.65.25, землище гр. Тетевен;
- BG0002109 “Васильовска планина”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД 529/26.05.2010 г. на МОСВ (ДВ бр. 48/25.06.2010 г.) - ПИ №72343.65.25, землище гр. Тетевен.

4. Реализацията на Горскостопанската програма е допустима спрямо режимите на ЗЗ, определени със заповедите за обявяването им и Становище на РДГ-Ловеч, дадено с писмо изх. №РДГ08-04117-20.05.2026 г. на РДГ-Ловеч, вх. №АО-2489-2/20.05.2026 год. на РИОСВ-Плевен, съгласно което предвидените горскостопански мероприятия, са в съответствие с разпоредбите на Глава четвърта от Наредба №8/2011 г. за сечите в горите и е приложена системата от режими и мерки за стопанисване на природни местообитания 9150 Термофилни букови гори (Cephalanthero-Fagion), 9170 Дъбово-габърови гори от типа Galio-Carpinetum и 91W0 Мизийски букови гори, която е задължителна, съгласно чл. 4, ал. 2 от Наредба №8 за сечите в горите.

5. Съгласуването на Горскостопанската програма се основава на следните 

МОТИВИ:

5.1. Горскостопанските дейности, заложени в Горскостопанската програма, са в съответствие с утвърдената от изпълнителния директор на ИАГ „Система от режими и мерки за стопанисване на горите, попадащи в горските типове природни местообитания, включени в Европейската екологична мрежа Натура 2000“.
5.2. Не се очаква реализацията на Горскостопанската програма да доведе до значително увреждане на природни местообитания 9150 Термофилни букови гори (Cephalanthero-Fagion), 9170 Дъбово-габърови гори от типа Galio-Carpinetum и 91W0 Мизийски букови гори, които са предмет на опазване в защитена зона BG0001493 “Централен Балкан - буфер”, поради характера и продължителността на предвидената сеч.
[bookmark: _GoBack]5.3. Не се очаква реализацията на Горскостопанската програма да доведе до значително увреждане на местообитания за размножаване, укрития и хранене на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни Бръмбар рогач (Lucanus cervus), Обикновен сечко (Cerambyx cerdo), Буков сечко (Morimus funereus), *Осмодерма (Osmoderma eremita), Cucujus cinnaberinus, *Алпийска розалия (Rosalia alpina), предмет на опазване в ЗЗ BG0001493 “Централен Балкан - буфер” и птици Лещарка (Bonasa bonasia), Бухал (Bubo bubo), Уралска улулица (Strix uralensis), Пернатонога кукумявка (Aegolius funereus), Козодой (Caprimulgus europaeus), Сив кълвач (Picus canus), Черен кълвач (Dryocopus martius), Среден пъстър кълвач (Dendrocopos medius), Белогръб кълвач (Dendrocopos leucotos), Червеногуша мухоловка (Ficedula parva), Полубеловрата мухоловка (Ficedula semitorquata), предмет на опазване в ЗЗ BG0002128 “Централен Балкан - буфер” и BG0002109 “Васильовска планина”, поради характера и продължителността на предвидените сечи.
5.4. Не се очаква реализацията на Горскостопанската програма да доведе до фрагментация на местообитания или популации на видове животни – прилепи, птици и безгръбначни, предмет на опазване в ЗЗ BG0001493 “Централен Балкан - буфер”, BG0002128 “Централен Балкан - буфер” и BG0002109 “Васильовска планина”, поради характера и продължителността на предвидените сечи.
5.5. Не се очаква значително кумулативно въздействие по отношение на предмета и целите на опазване на ЗЗ BG0001493 “Централен Балкан - буфер”, BG0002128 “Централен Балкан - буфер” и BG0002109 “Васильовска планина”, спрямо одобрените до момента планове и програми в тях.
5.6. Не се очаква генериране на шум и емисии във вид и количества, които да окажат значително безпокойство на видовете прилепи, птици и безгръбначни, предмет на опазване в ЗЗ BG0001493 “Централен Балкан - буфер”, BG0002128 “Централен Балкан - буфер” и BG0002109 “Васильовска планина”.

6. С цел минимизиране на въздействията върху предмета и целите на опазване на защитените зони, реализацията на дейностите, заложени в Горскостопанската програма, се съгласува при спазване на следните

УСЛОВИЯ:

6.1. Да не се превишава ползването, предвидено в Горскостопанската програма, при провеждането на групово-постепенната сеч.
6.2. Извозването на добитата дървесина да става само по съществуващите пътища, като не се допуска преминаване на техническите средства за добив, извозване и превозване през ливади и пасища.
6.3. Да се оставят единични хралупести дървета при наличие на такива, като подходящи местообитания за прилепи и птици.
6.4. Да се оставя съхнеща и загниваща дървесина, като подходящо местообитание за видовете безгръбначни при провеждането на групово-постепенната сеч.
6.5. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта.

При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд гр. Ловеч по реда на Административнопроцесуалния кодекс.

